**NARODNA KNJIŽNICA VRBOVEC**

**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA RAZDOBLJE 01.01. – 30.06.2025.g.**

Sukladno Pravilniku o polugodišnjem i godišnjem izvještaju o izvršenju proračuna i financijskog plana NN 85/2023 (dalje: Pravilnik) članak 42. st. 2 obrazloženje polugodišnjeg izvještaja o izvršenju financijskog plana proračunskog korisnika sastoji se od općeg dijela izvještaja o izvršenju financijskog plana proračunskog korisnika.

1. **OPĆI DIO**

Opći dio godišnjeg izvještaja o izvršenju financijskog plana proračunskog korisnika sadrži:

* Sažetak računa prihoda i rashoda
* Račun prihoda i rashoda i
* Račun financiranja

Sukladno Pravilniku opći dio sadrži izvorni plan koji je ujedno i tekući obzirom da nije bilo naknadnih izmjena i dopuna financijskog plana, izvršenje financijskog plana za isto razdoblje prethodne godine te izvršenje financijskog plana tekuće godine.

* 1. **SAŽETAK RAČUNA PRIHODA I RASHODA**

**PRIHODI POSLOVANJA** – **iznose 109.841,00**

Prihodi su veći za 23% u odnosu na prethodno razdoblje, a sastoje se od :

* **POMOĆI – 22.516,00 – više za 58% u odnosu na prethodnu godinu**
* TEKUĆIH POMOĆI IZ ŽUPANIJSKOG PRORAČUNA – 900,00 – za kulturni program „ZAGORKINI DANI“
* KAPITALNIH POMOĆI IZ ŽUPANIJSKOG PRORAČUNA – 3.166,00 – za knjige
* KAPITALNIH POMOĆI IZ DRŽAVNOG PRORAČUNA – MINISTARSTVO KULTURE I MEDIJA u iznosu 10.450,00 za otkup knjiga i 8.000,00 za nabavu knjiga i neknjižne građe
* **OSTALI NESPOMENUTI PRIHODI – 2.342,51 –** **prihodi su veći za 0,6%** u odnosu na prethodnu godinu, a odnose se na sufinanciranje cijena usluga i to:
	+ Upisnina i članarina – 2.044,60
	+ Zakasnina – 219,30
	+ Ostali prihodi – 78,61
* **KAPITALNE DONACIJE – 2.000,50 – 117% više nego prethodne godine** – donacije neprofitnih organizacija i fizičkih osoba – donacije knjiga i neknjižne građe
* **PRIHODI IZ NADLEŽNOG PRORAČUNA – proračuna GRADA VRBOVCA– 82.981,99 – 16% više nego prethodne godine**

Od toga je za rashode poslovanja 79.297,77, a za nabavu nefinancijske imovine odnosno knjige 3.684,22.

Prihodi iz nadležnog proračuna veći su iz razloga što su povećane plaće u odnosu na prethodnu godinu odnosno izmijenjen je Kolektivni ugovor, te zbog inflatornog utjecaja.

**RASHODI POSLOVANJA** – iznose **81.018,68**

Rashodi su veći za 21% u odnosu na prethodnu godinu.

Navedeni rashodi odnose se na:

* **RASHODE ZA ZAPOSLENE – 57.768,66 –** rashodi se odnose na 4 zaposlena – ravnateljicu, diplomiranu knjižničarku, knjižničarku i pomoćnog knjižničara.

Rashodi su vezani za plaće i materijalna prava (naknade za prehranu, uskrsnice, regres).

Rashodi za zaposlene značajno su veći nego u istom razdoblju zbog povećanja plaća kolektivnim ugovorom, odnosno za 22%.

* **MATERIJALNE RASHODE** – **21.720,94** – veći su za 58% u odnosu na prethodno razdoblje, a odnose se na:
	+ Naknade troškova zaposlenima – 3.551,68
	+ Rashode za materijal i energiju – 4.025,02
	+ Rashode za usluge – 11.624,30
	+ Naknade troškova osobama izvan radnog odnosa – 705,53
	+ Ostali nespomenuti rashodi poslovanja – 1.814,41
* **FINANCIJSKE RASHODE** u iznosu od **429,08.** Odnose se na troškove platnog prometa odnosno vođenje poslovnog računa u Zagrebačkoj banci. Rashodi su manji za 3%.
* **NAKNADE GRAĐANIMA I KUĆANSTVIMA - 1.100,00.** Odnosi se na kulturni program „GORKA PRIČA“ za vrijeme održavanja Zagorkinih dana, a isplate se odnose na naknade u novcu nagrađenim natjecateljima. Veći su za 16% u odnosu na prethodnu godinu

**PRIHODI OD PRODAJE NEFINANCIJSKE IMOVINE – 213,50.** Ovi prihodi odnose se na prodane knjige koje su otpisane iz knjižnog fonda. Prihodi su veći u odnosu na prethodnu godinu za 170%.

**RASHODI ZA NABAVU NEFINANCIJSKE IMOVINE** – iznose **17.091,20 – 10**% veći u odnosu na isto razdoblje prethodne godine.

Ovi rashodi odnose se uglavnom na nabavu knjiga i neknjižne građe – 16.097,40, jer su dobivena sredstva iz proračuna Zagrebačke županije i Ministarstva kulture i medija.

Na licence je utrošeno 993,80.

**Prihodi i rashodi prema izvorima financiranja** sadrže prikaz prihoda i rashoda prema izvorima financiranja:

**Prihodi prema izvorima financiranja** – prihodi iz nadležnog proračuna iznose 82.981,99 koji čine 75% ukupnih prihoda knjižnice dok se 2.342,51 odnosi na vlastite prihode, pomoći iz Županijskog proračuna 4.066,00, pomoći državnog proračuna 14.850,00, donacije 2.000,00, te prihoda od prodaje imovine 213,50.

**Rashodi prema izvorima financiranja –** rashodi se u najvećem dijelu financiraju iz nadležnog proračuna Grada Vrbovca i to 82.981,99, 2.535,72 iz vlastitih prihoda, 10.591,67 od pomoći (Županija 1.186,62 i Državni proračun 9.405,05), te 2.000,50 iz donacija.

**Rashodi prema funkcijskoj klasifikaciji** dijele se na funkcijsku klasifikaciju **službe kulture 082** te iznose 98.109,88 i izvršeni su 39% od planiranih te su 19% veći u odnosu na isto razdoblje prethodne godine.

**Račun financiranja** – Narodna knjižnica u 2025.g. nije imala primitaka niti izdataka za financijsku imovinu.

**UKUPNI PRIHODI I PRIMICI – iznose 110.054,50**

**UKUPNI RASHODI I IZDACI – iznose 98.109,88**

**VIŠAK PRIHODA I PRIMITAKA – iznosi 11.944,62**

**VIŠAK PRIHODA I PRIMITAKA (PRENESENI) – iznosi 1.187,95**

**VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU – iznosi 13.132,57**

**STANJE NOVČANIH SREDSTAVA NA POČETKU IZVJEŠTAJNOG RAZDOBLJA – 1.742,62**

**STANJE NOVČANIH SREDSTAVA NA KRAJU IZVJEŠTAJNOG RAZDOBLJA – 13.647,53**